దేవదాసు మళ్లీ పుట్టాడు
అక్కినేని నాగేశ్వరరావు, దాసరి నారాయణ రావు కాంబినేషన్ లో వచ్చిన తొలిచిత్రం. తెలుగులోవచ్చిన తొలి సీక్వెల్ గా చెప్పవచ్చును. మొదటి దేవదాసుకు ఈ చిత్రం కొనసాగింపు. దేవదాసు చనిపోయి మళ్ళా అదే రూపురేఖలతో పుడతాడు. కాని గతం గుర్తుండదు. పార్వతి ఇంక బ్రతికే ఉంటుంది. చంద్రముఖి వేరే రూపంతో పుడుతుంది. వీరి కలయిక చిత్రకథ. ఐతే కొత్త దేవదాసు ఈ జన్మలో జయప్రదను ప్రేమించి అమెను కోల్పోతాడు. విరాగి ఐన తర్వాత చంద్రముఖిని, పార్వతిని కలుస్తాడు. పాటలలో ముఖ్యమైనవి రామకృష్ణ పాడిన 'ఎవరికి ఎవరు', 'ఎంకి నాయుడు బావ పాట', 'అనురాగమే ఒక ఆలయం' బాలు పాడిన 'దిక్కులు కలిసిన సమయం 'మొదలైనవి ఉన్నాయి.
అర్జన్ బజ్వా
అర్జన్ మొదటగా తెలుగు సినిమాల్లో నటించాడు. సంపంగి, నీ తోడు కావాలి, ప్రేమలో పావని కల్యాణ్, భద్ర లాంటి 8 సినిమాల్లో హీరోగా నటిస్తే అందులో 5 సినిమాలు విజయవంతం అయ్యాయి. తరువాత మణిరత్నం దర్శకత్వంలో ధీరూబాయ్ అంబానీ జీవితం స్ఫూర్తిగా వచ్చిన గురు సినిమాలో ప్రతినాయక పాత్రతో బాలీవుడ్ లోకి ప్రవేశించాడు. మధుర్ భండార్కర్ దర్శకత్వంలో వచ్చిన ఫ్యాషన్ అనే సినిమాలో ప్రియాంక చోప్రా సరసన హీరోగా నటించాడు. ఈ సినిమాలో నటనకు గాను అతని స్టార్ డస్ట్ పురస్కారం లభించింది. కింగ్ సినిమాలో నాగార్జున, త్రిష పక్కన, అరుంధతి సినిమాలో అనుష్క సరసన నటించాడు. అజయ్ దేవగణ్ నటించిన "సన్ ఆఫ్ సర్దార్" సినిమాలో సోనాక్షి సిన్హా సరసన నటించాడు.